Up-519/02
Datum: 2002-12-17T00:00:00.000+01:00
ecli: ECLI:SI:USRS:2002:Up.519.02
vrsta: posamični akt
zadeva: ustavna pritožba
objavljeno: Neobjavljeno | 17.12.2002
dokument: US21988
akt: Ustavna pritožba A. A. zoper pritožbo Slovenske odškodninske družbe, d.d., Ljubljana, št. DE/02-13080-05/R1-4/MZ z dne 14. 5. 2002
resitev: zavrženje
izrek: Ustavna pritožba A. A. zoper pritožbo Slovenske odškodninske družbe, d.d., Ljubljana, št. DE/02-13080-05/R1-4/MZ z dne 14. 5. 2002 se zavrže.
stavek: Na podlagi 50. člena Zakona o Ustavnem sodišču lahko vsakdo ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Pritožba Slovenske odškodninske družbe zoper odločbo upravnega organa prve stopnje ni tak posamični akt, je le vloga druge stranke v upravnem denacionalizacijskem postopku. Zato je bilo treba ustavno pritožbo zavreči.
odlocitev: sklep
geslo: 1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1., Zakon o Ustavnem sodišču [ZUstS]
datum_vloge: 2002-08-21T22:00:00.000Z
datum_odlocitve: 2002-12-16T23:00:00.000Z

# Up-519/02 - 7

7. 1. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa B. B. B. iz Z. Z., na seji senata dne 17. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper pritožbo Slovenske odškodninske družbe, d.d., Ljubljana, št. DE/02-13080-05/R1-4/MZ z dne 14. 5. 2002 se zavrže.**

## OBRAZLOŽITEV

### A.

B. B. B. je dne 22. 8. 2002 vložil ustavno pritožbo. Iz vloge ni bilo razvidno niti zoper kateri posamični akt jo vlaga niti ali vlaga ustavno pritožbo v svojem imenu ali kot pooblaščenec v vlogi omenjenega A. A. Zato ga je Ustavno sodišče pozvalo, naj ustavno pritožbo ustrezno dopolni.

V dopolnitvi ustavne pritožbe z dne 4. 10. 2002 je navedel, da vlaga ustavno pritožbo v imenu A. A. in sicer zoper pritožbo Slovenske odškodninske družbe št. DE/02-13080-05/R1-4/MZ z dne 14. 5. 2002, vloženo zoper odločbo Upravne enote Kranj št. 351- 938/97-04/MJ z dne 17. 4. 2002. S pritožbo Slovenske odškodninske družbe naj bi bile pritožniku (tj. A. A.) kršene ustavne pravice iz 14., 30., 33., 34. ter 63. člena Ustave.

### B.

Na podlagi 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina.

Pritožba Slovenske odškodninske družbe zoper odločbo upravnega organa prve stopnje ni tak posamični akt, je le vloga druge stranke v upravnem denacionalizacijskem postopku. Zato je bilo treba ustavno pritožbo zavreči.

### C.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan